Železničná trať Dolní Lipka – Hanušovice

Železničná trať Dolní Lipka – Hanušovice (v cestovnom poriadku pre cestujúcich označená číslom 025) je jednokoľajová trať, súčasť celoštátnej dráhy. Ide o najsevernejšiu železničnú spojnicu Čiech a Moravy. Prechádza dvoma tunelmi a v stanici Červený Potok () prekonáva kontinentálne rozvodie medzi Severným a Čiernym morom.

 História 
Výnos Františka Jozefa I. z 11. septembra 1871 udelil koncesionárovi právo k stavbe a užívaniu železnice zo Šternberka na Moravský Šumperk k niektorému miestu železnice do Středolesí, bližšie hraníc rakúsko-pruskýchList povolenia č. 115 / 1871 Zb. zo dňa 11. septembra 1871

Trať Dolní Lipka – Hanušovice vlastnila spoločnosť Moravská pohraniční dráha od októbra 1873 až do svojho zoštátnenia 1. januára 1895.

 Nadväzujúca trate 
 Hanušovice
 Trať 292 (Šumperk –) Bludov – Hanušovice – Lipová-lázně – Jeseník – Mikulovice – Głuchołazy (PKP) – Třemešná ve Slezsku – Krnov
 Odbočka Morava
 Trať 294 (Hanušovice) Odbočka Morava – Staré Město pod Sněžníkem
 Dolní Lipka
 Trať 024 Ústí nad Orlicí – Letohrad – Lichkov – Dolní Lipka – Štíty

 Prevádzka 
Na trati sú v pravidelnej prevádzke nákladné vlaky, osobné len o sobotách a nedeľich. Osobná doprava bola pre riedke osídlenie skôr slabšia; na začiatku 21. storočia sa pohybovala okolo piatich či šiestich párov motorových osobných vlakov. Predtým tadiaľ prechádzal aj pár rýchlikov spájajúci Prahu a Jeseník. Nákladná doprava je minimálna, ožíva však pri odklone.

V roku 2011 navrhla spoločnosť OREDO, konajúca za Pardubický kraj, v rámci optimalizácie dopravy zastaviť osobnú dopravu a nahradiť ju autobusovou linkou Králíky – Hanušovice. Proti tomuto zámeru vznikla petícia, ktorú podpísala viac ako tretina miestnych práceschopných obyvateľov.Proti rušení lokálek bojuje petice, podepsaly ji dva tisíce lidí idnes.cz, 30. 4. 2011. Napriek tomu po ďalších rokovaniach s obcami (máj 2011) považoval Pardubický kraj zastavenie dopravy za hotovú vec;Další vlaky z malých tratí zmizí. I přes protesty starostů idnes.cz, 21. 5. 2011.Osud východočeských lokálek se naplní  ČT24, 21. 5. 2011. a to napriek tomu, že východná polovica trate leží na území Olomouckého kraja a tamojší starostovia na rokovaní so zámerom výslovne nesúhlasili.Oredo: Zápis z jednání 17. 5. 2011 - Králíky

OREDO pre obdobie cestovného poriadku 2012 (t. j. od 11. decembra 2011) žiadnu osobnú dopravu v záväzku verejnej služby v úseku Dolní Lipka – hranica s Olomouckým krajom (- Hanušovice) neobjednaloNovinky ve vlakovém jízdním řádu od 11. prosince v Pardubickém kraji , České dráhy, tlačové správy, 7. 12. 2011 a Olomoucký kraj v reakcii na to neobjednal dopravu ani na svoje časti trate.Jiří K. Růžička:  Lidé spílali drahám, kapela hrála. Zrušenou tratí projel poslední vlak, iDnes.cz, 12. 12. 2011

Od 2. februára 2013 bola obnovená prevádzka vlakovej dopravy medzi Dolní Lipku a Hanušovice.Dopravní obslužnost v kraji se vrátí k původnímu stavu Pardubický kraj, 14. 1. 2013

 Referencie 

 Iné projekty 

 Externé odkazy 
  Na ZelPage.cz
 Elektronický archív vlakových cestovných poriadkov ČD a ČSD (ČD od decembra 2002 + české trate ČSD 1981/1982)
 Stránky klubu Moravská pohraniční o histórii a súčasnosti tejto trati 

 Zdroj 

Dolní Lipka – Hanušovice
Kategória:Doprava v okrese Šumperk
Kategória:Doprava v okrese Ústí nad Orlicí